b"\n_START_ARTICLE_\nDivan (moble)\n_START_PARAGRAPH_\nUn divan \xc3\xa9s una pe\xc3\xa7a del mobiliari semblant a un sof\xc3\xa0. Originalment, a l'orient (especialment a l'imperi otom\xc3\xa0), un divan era un seient llarg format per un matal\xc3\xa0s posat contra la paret, sobre el terra o sobre una estructura o marc, amb coixins per recolzar-se._NEWLINE_El divans deuen el seu nom a qu\xc3\xa8 generalment es trobaven al llarg de les parets de les cambres del consell d'un departament anomenat divan o diwan (del persa, amb el significat de consell de govern o oficina, de les piles de papers que tractaven, i despr\xc3\xa9s les seves cambres del consell). Els divans s\xc3\xb3n un moble com\xc3\xba del liwan, una habitaci\xc3\xb3 estreta i llarga t\xc3\xadpica de les llars del llevant mediterrani. El significat de sof\xc3\xa0 va ser adoptar per l'angl\xc3\xa8s el 1702._NEWLINE_El divan en el sentit de sof\xc3\xa0, \xc3\xa9s conegut a Europa des de mitjans del segle XVIII. Estava de moda, en termes generals, entre 1820 i 1850, \xc3\xa8poca en qu\xc3\xa8 el romanticisme va penetrar a la literatura. Tots els \xe2\x80\x98\xe2\x80\x99boudoirs\xe2\x80\x99\xe2\x80\x99 (mena de despatx privat d'una dama \xe2\x80\x93 equivalent al gabinet mascul\xc3\xad) d'aquesta generaci\xc3\xb3 estaven guarnits amb divans. Fins i tot es va estendre als salons de caf\xc3\xa8, els quals de vegades eres coneguts com a divans o divans turcs, i fins i tot divans de cigars com a expressi\xc3\xb3 familiar."